User talk:YoungMavis

Yo. Seen aw yir edits wur tae Graeme Armstrong so in eh spirit ae is work ah thought ad contact ye is wey for yir ain amusement (or no). Seems only fair tae advise ye ae WP:COI if ye represent the dude or actually ur him. Same applies tae they photies: if ye ur the actual owner and uploaded em ontae Commons as well as sharin wae eh press durin interviews, who then stuck them ontae thur articles, fair doos - but if they wur copied fae they media articles an uploaded, that's a breach ae copyright (WP:IMAGEPOL, folk dae that aw the time, taggin professional images as 'ain work') an they'd huv tae go aff this site, which wid be a shame particularly fur that 2006 wan showcasin the Berghaus in three colours, eh broon wine of course an a backdrop ae menshied waw - cannae mind eh make eh the stripey polo - Ralph Lauren? - but that's a belter ae a representation ae early/mid noughties ned fashion, pure peacocky brightly-coloured (ma brur hud tae explain tae ma maw in Glesga Central that the wans wae the black an spikes n aw that mess wur goths and maistly gentle geeks, but eh wans wae eh nice white gutties, neat hairdos an matchin fitbaw trackies wur the mental wans tae avoid). Weans ae aw types noo ur awways heid tae toe in black an c*nts hav nae idea who might be aboot tae whip oot a weapon - ye cin get a clue when they start tae speak, but that's also makin a prejudiced judgement ae workin-class Scottish accents, intit? Anyhoo, point is that's a good photae fae its time, an wid be even if the folk in it never got famous. So gonnae please huv a read ae they links above and see if it applies tae you. Cheers. Crowsus (talk) 23:36, 13 October 2023 (UTC)